wannaphong/clean_thaiwikipedia huggingface dataset:
# ศักดิ์ศรี วงศ์ธราดล
ศักดิ์ศรี วงศ์ธราดล นักดนตรีแจ๊ส เปียโนชาวไทย และอาจารย์ประจำภาคดุริยางค์ศาสตร์ มหาวิทยาลัยศิลปากร จบการศึกษาจากคณะเศรษฐศาสตร์ จุฬาลงกรณ์มหาวิทยาลัย ทำเนียบศิษย์เก่า คณะเศรษฐศาสตร์ จุฬาลงกรณ์มหาวิทยาลัย จากนั้นไปศึกษาต่อปริญญาโทสาขา Jazz Performance ที่มหาวิทยาลัยนอร์ทเท็กซัส สหรัฐอเมริกา Seagull บทสนทนาสดใหม่ของแจ๊สไทยร่วมสมัย อนันต์ ลือประดิษฐ์, เพลงในโลกดิจิตัล, เนชั่นสุดสัปดาห์, ฉบับที่ 916, 18 ธันวาคม 2552, หน้า 64 

ศักดิ์ศรีมีผลงานอัลบัมเดี่ยวชื่อ Seagull (ซีกัล)  บันทึกเสียงระหว่างสิงหาคม พ.ศ. 2551 - มกราคม พ.ศ. 2552  เป็นผลงานเพลงแจ๊สที่ประพันธ์ด้วยตัวเองทั้งหมด โดยได้รับแรงบันดาลใจจากเรื่อง โจนาธาน ลิฟวิงสตัน : นางนวล (Jonathan Livingston Seagull) ของริชาร์ด บาค เกี่ยวกับนกนางนวลที่ค้นหาและพัฒนาศักยภาพของตัวเอง และทำในสิ่งที่ตัวเองรัก 

 รายชื่อเพลง 

. "Daydream" - 6:49
. "It Dances Like Red Shoes" - 6:22
. "M.S.G" - 6:23
. "Beauty Lies Within" - 9:33
. "A Hole In My Pocket" - 6:12
. "Deception" - 4:55 
. "Mr.T's Dilemma" - 5:50 
. "Near Coda" - 7:46
. "Seagull" -  5:30 

 รายชื่อนักดนตรี 

ศักดิ์ศรี วงศ์ธราดล - เปียโน ทุกเพลง

ตั้งแต่ เพลงที่ 1-5
พิสุทธิ ประทีปะเสน - แซกโซโฟน
พงษ์ศิริ ขจรเวคิน - กีต้าร์ เพลงที่ 9
พรชาติ วิริยภาค - เบส
ชนุตร์ เตชธนนันท์ - กลอง

ตั้งแต่ เพลงที่ 6-8
ภาสกร สุขสันติภาพ - แซกโซโฟน
อาณัติ เอี่ยมวงศรี - กีต้าร์
วรรณวุฒิ วรรณารุณ - เบส
วีรฉัตร เปรมานนท์ - กลอง
# โรงเรียนเคนเน็ตแม็คเคนซี
โรงเรียนเคนเน็ตแม็คเคนซี เป็นโรงเรียนในเครือมูลนิธิแห่งสภาคริสตจักรในประเทศไทย ตั้งอยู่ในจังหวัดลำปาง ก่อตั้งโดยมิชชันนารีคณะเพรสไบทีเรียนอเมริกัน

 ประวัติ 

โรงเรียนเคนเน็ตแม็คเคนซีก่อตั้งโดยคณะมิชชันนารีนิกายเพรสไบทีเรียน โดยมีประวัติการก่อตั้งจากเด็กชายเคนเน็ต แม็คเคนซี นักเรียนอายุ 16 ปี แห่งโรงเรียนระวีวารศึกษาในเมืองพอร์ตแลนด์ รัฐออริกอน สหรัฐอเมริกา เคนเน็ตได้ถึงแก่กรรมวันที่ 5 ธันวาคม ค.ศ. 1950 ครูของเขา คือ นางโฮเมอร์ ซี แคมป์แปลล์ จึงได้รวบรวมเงินจำนวนหนึ่งส่งมายังประเทศไทย เพื่อจัดสร้างอนุสรณ์สถานให้แก่ศิษย์รักของตนเองที่เสียชีวิตลง โรงเรียนนี้จึงมีชื่อตามสมญาว่า "เคนเน็ตแม็คเคนซี" 

แต่ก่อนที่จะเปลี่ยนเป็นเคนเน็ตแม็คเคนซีนั้นต้องนับถอยหลังไปอีก 5 ปี คือ ใน ค.ศ. 1890 ดร.เอส. ซี. พีเพิลร์ เป็นผู้แรกดำริหาที่สร้างโรงเรียนโดยซื้อที่ดินจากเจ้าปกครองนครลำปาง แล้วสร้างอาคารหลังแรกด้วยไม้ไผ่ มุงด้วยหญ้าคาและใบตอง โดย ดร.พีเพิลร์ ได้รายงานต่อคณะมิชชันนารี เมื่อวันที่ 19 กุมภาพันธ์ ค.ศ. 1890 "We are assumed of the place we requested to and we hereby express our gratitude to God for granting us this success."   

ค.ศ. 1946 สงครามยุติลงแล้ว โรงเรียนเหลือเพียงซากปรักหักพังไม่สามารถกลับมาตั้งโรงเรียนที่เดิมได้ นักเรียน 103 คน และครู 6 คน จึงได้เปิดโรงเรียนโดยใช้สมญาว่า โรงเรียนขวัญนครวิทยาลัย ที่โรงเรียนเทศบาลห้าแยกและที่สถานกงสุลอังกฤษ (ปัจจุบันกองบังคับการตำรวจภูธรเขต 5) ค.ศ. 1952 ได้ย้ายกลับมาที่เดิมพร้อมกับอาคารใหม่หลังหนึ่งซึ่งอยู่ในระหว่างการก่อสร้าง ต่อมาค.ศ.1953 โรงเรียนได้รับรองวิทยฐานะเทียบเท่าโรงเรียนรัฐบาล ระบบการบริหารจึงได้เปลี่ยนอีกครั้งหนึ่งเมื่อวันที่ 16 สิงหาคม ค.ศ.1957 (2500) เมื่อคณะอเมริกันเพรสไบทีเรียนมิชชั่นได้สลายตัวเข้ามาสู่สภาคริสตจักรในประเทศไทย ฉะนั้นความเป็นเจ้าของโรงเรียนตามพระราชบัญญัติโรงเรียนราษฏร์จึงเป็นของมูลนิธิแห่งสภาคริตสจักรในประเทศไทย

ปัจจุบัน โรงเรียนเคนเน็ตแม็คเคนซีเป็นของมูลนิธิแห่งสภาคริสตจักรในประเทศไทยโดยอยู่ภายใต้การควบคุมการ บริหารงานสำนักงานพันธกิจการศึกษาขั้นพื้นฐาน สังกัดคณะกรรมการการศึกษาเอกชน กระทรวงศึกษาธิการ ประเภทสามัญศึกษา ดำเนินการสอน 3 ระดับ ระดับก่อนประถมศึกษา ระดับประถมศึกษา และระดับมัธยมศึกษา ตามหลักสูตรของกระทรวงศึกษาธิการ โรงเรียนได้รับการอุดหนุนจากรัฐบาล

 แหล่งข้อมูลอื่น 
โรงเรียนเคนเน็ตแม็คเคนซี
# วัดอรัญญิก (จังหวัดพิษณุโลก)
วัดอรัญญิก เป็นวัดโบราณสมัยสุโขทัย ตั้งอยู่อำเภอเมือง จังหวัดพิษณุโลก บริเวณนอกกำแพงเมือง ประมาณ 1 กิโลเมตร ตามความนิยมในสมัยสุโขทัยที่สร้างวัดในป่าและ ให้ชื่อว่า "อรัญญิก" 

วัดอรัญญิกตั้งวัดเมื่อ พ.ศ. 1620 ได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2552

ลักษณะสถาปัตยกรรมของวัด เจดีย์องค์ประธานเป็นทรงลังกา ฐานกลม  องค์ระฆังเหลือครึ่งซีกจนถึง บัลลังก์ พบร่องรอยการบูรณะจึงมีรูปแบบผสมผสาน พบซากอุโบสถ ซากใบเสมาหินศิลปสมัยสุโขทัย พระพุทธรูปศิลปะเชียงแสน สุโขทัย และอยุธยา มีคูน้ำล้อมเนินดิน
# วัดทรงธรรมวรวิหาร
วัดทรงธรรมวรวิหาร, แผ่ว์เหมิกแซม (ဘာမုက်သေံ) หรือ แผ่ว์พระครู (ဘာဖြခြူ) เป็นพระอารามหลวงชั้นโท ชนิดวรวิหาร ตั้งอยู่ในตำบลตลาด อำเภอพระประแดง จังหวัดสมุทรปราการ เป็นวัดในพุทธศาสนารามัญนิกาย สร้างขึ้นในสมัยพระบาทสมเด็จพระพุทธเลิศหล้านภาลัย โดยสมเด็จพระอนุชาธิราช กรมพระราชวังบวรสถานมงคล (สมเด็จพระบวรราชเจ้ามหาเสนานุรักษ์) โปรดให้สร้างขึ้นพร้อมการสร้างเมืองนครเขื่อนขันธ์ พระอุโบสถเป็นเครื่องไม้ฝายกกระดาน  มีพระรามัญเจดีย์องค์ใหญ่ ศิลปะรามัญ พระวิหารก่ออิฐถือปูน มีช่อฟ้าใบระกาทำด้วยไม้สัก ภายในประดิษฐานพระพุทธบาทจำลอง

ต่อมาในปี พ.ศ. 2360 พระบาทสมเด็จพระพุทธเลิศหล้านภาลัยโปรดเกล้าฯ ให้พระเจ้าน้องยาเธอ กรมหมื่นศักดิพลเสพ ซึ่งเป็นแม่กองสร้างเมืองนครเขื่อนขันธ์เพิ่มเติม สร้างป้อมเพชรหึงษ์ในบริเวณวัดทรงธรรม จากนั้นโปรดเกล้าฯ ให้ย้ายวัดทรงธรรมมาอยู่ในกำแพงป้อม มีกุฏิเป็น 3 คณะ ต่อมาในสมัยพระบาทสมเด็จพระนั่งเกล้าเจ้าอยู่หัว พระองค์โปรดเกล้าฯ ให้ พระยาดำรงราชพลขันธ์ (จุ้ย คชเสนี) รื้อกุฏิทั้ง 3 คณะ แล้วสร้างรวมเป็นหมู่เดียว ครั้นในสมัยพระบาทสมเด็จพระจอมเกล้าเจ้าอยู่หัว พระองค์ทรงเปลี่ยนชื่อวัดทรงธรรมเป็น "วัดดำรงค์ราชธรรม" แต่ต่อมาเปลี่ยนชื่อกลับเป็น "วัดทรงธรรม" โดยไม่ปรากฏว่าเมื่อใด

 สถาปัตยกรรมและศิลปกรรม 
ลักษณะสถาปัตยกรรม พระอุโบสถเป็นก่ออิฐ ฉาบปูน เสาพระอุโบสถเป็นเสากลมคู่ รับส่วนปีกของชานพระอุโบสถ มีเสา 56 ต้น พระเจดีย์องค์ใหญ่เป็นแบบรามัญอยู่ตรงกลาง และมีเจดีย์องค์เล็กอยู่ที่ฐาน 4 องค์ เจดีย์องค์ใหญ่กว้าง 10 วา 2 ศอก สูงถึงยอดฉัตร 11 วา 3 ศอก เจดีย์องค์เล็ก กว้าง 5 ศอกสูง 3 วา 1 ศอก บรรจุพระเครื่อง 25 พุทธศตวรรษไว้

พระประธานเป็นพระพุทธรูปสมัยสุโขทัย ปางมารวิชัย

 คลังภาพ
# ภาษาตัต
ภาษาตัต (Tat language) หรือภาษาตาติ เป็นภาษาในภาษากลุ่มอิหร่านตะวันตกเฉียงใต้ พูดโดยชาวตัตในสาธารณรัฐอาเซอร์ไบจานและรัสเซีย รูปแบบการเขียนใกล้เคียงกับภาษาเปอร์เซียกลางหรือปะห์ลาวี มีสำเนียงที่เป็นของชาวยิวเรียกภาษายูฮูรี ซึ่งมาจากภาษาตัต ชาวตัตกล่าวว่าพวกเขาเป็นลูกหลานเปอร์เซียยุคซัสซานิด
 แหล่งข้อมูลอื่น 
Tat language, จากEthnologue
Language Map of Azerbaijan
# เขาชนไก่ (ภาพยนตร์)
เขาชนไก่ เป็นภาพยนตร์ไทย ออกฉายเมื่อวันที่ 23 พฤศจิกายน พ.ศ. 2549 โดยสหมงคลฟิล์ม กำกับภาพยนตร์โดย วิฑิต คำสระแก้ว นำแสดงโดยวศิษฎ์ ผ่องโสภา ,ทวีรัตน์ จุลศิริ ,อภิพล ตรีเทวะวงษา , รัชวิน วงศ์วิริยะ ,อาชว์ ไหลสกุล ,ทศพล ธนะพาสุข, ฐิติพงษ์ ติโลกวิชัย, วรัญญู วรพัทโรภาส, ธนพล วิกิตเศรษฐ, ประสงค์ งามภัทรวรกุล ,พงศ์ชัย งามภัทรวรกุล ,สรพงศ์ ชาตรี,ญาณี ตราโมท, สายสิน วงศ์คำเหลา ,ชัยยุทธ ถาวรนุรักษ์ 

ภาพยนตร์ที่มีเนื้อหาเกี่ยวกับวัยรุ่นชายไทยนักศึกษาวิชาทหารชั้นปีสุดท้ายชื่อว่าหน่อย ลูกชายคนเล็กของบ้านที่มีพ่อเป็นผู้ตรวจราชการแผ่นดิน ที่ต้องเข้าค่ายที่เขาชนไก่ ภาพยนตร์ทำรายได้ 27.28 ล้านบาทhttp://www.thaifilmdirector.com/main/?q=webboard/topic/1032
# เก้ามหากาฬ
เก้ามหากาฬ เป็นภาพยนตร์ไทย ฟิล์ม 16 มม. พากย์สด กำกับโดย ส.อาสนจินดา นำแสดงโดย ไชยา สุริยัน, มิตร ชัยบัญชา, เพชรา เชาวราษฎร์, โรส อามีทา, ประจวบ ฤกษ์ยามดี และฤทธี นฤบาลhttp://www.thaifilmdb.com/th/tt02183 ออกฉายเมื่อวันที่ 31 มกราคม พ.ศ. 2507 ในช่วงเทศกาลตรุษจีน ที่โรงภาพยนตร์คาเธ่ย์ ในรอบปฐมทัศน์ มีราคาสูงถึง 25 บาท
# ปลื้ม
ปลื้ม เป็นภาพยนตร์ไทย ในปี พ.ศ. 2529 โดยไท เอ็นเตอร์เทนเมนต์ กำกับโดย อดิเรก วัฏลีลาและ ธนิตย์ จิตนุกูล นำแสดงโดย บิลลี่ โอแกน เพ็ญ พิสุทธิ์ และสุรศักดิ์ วงศ์ไทยกระทู้จาก Thaifilmdb เป็นภาพยนตร์ภาคต่อของ ซึมน้อยหน่อยกะล่อนมากหน่อย ภาพยนตร์ทำรายได้ 10 ล้านบาท รวมถึงยังได้รับรางวัลตุ๊กตาทอง ในสาขาภาพยนตร์ยอดเยี่ยมและรางวัลสุพรรณหงส์ทองคำ ในสาขากำกับภาพยนตร์ยอดเยี่ยม

ต่อมาในปี พ.ศ. 2540 จึงได้ถูกสร้างเป็นละครอีกครั้งทางช่อง 3 โดยค่ายบรอดคาซท์ นำแสดงโดย นิธิ สมุทรโคจร, ปิยธิดา วรมุสิก, อรรถพร ธีมากร, ชาติชาย งามสรรพ์ ฯลฯ 

 นักแสดง 
 จิตต์ จิตนุกูล หรือ บิลลี่ โอแกน รับบทเป็น มนัส
 เพ็ญ พิสุทธิ์ รับบทเป็น ป่าน
 สุรศักดิ์ วงษ์ไทย รับบทเป็น สมชาย
 ศุภกร อุดมชัย รับบทเป็น เม้ง
 ธัชชัย ปาละกูล รับบทเป็น ด้วง
 วชิรพจน์ บุรพรัตน์ รับบทเป็น แว่น
 ฐิติมา สตีเว่นส์ รับบทเป็น จุ๋ม
 น้ำฝน ณ ระนอง รับบทเป็น น้ำฝน
 ชณุตพร วิศิษฐ์โสภณ รับบทเป็น อาร์ท
 ท้วม ทรนง รับบทเป็น พ่อป่าน
 ปุยฝ้าย ไทยหิรัญ รับบทเป็น อู๋

 เพลงประกอบ 
ตัดใจไม่ลง
 ภาพยนตร์ พ.ศ. 2529 ขับร้องโดย เพ็ญ พิสุทธิ์ 
 ละคร พ.ศ. 2540 ขับร้องโดย ปิยธิดา มิตรธีรโรจน
# เอเชียนบีชเกมส์ 2016
เอเชียนบีชเกมส์ 2016  เป็นการแข่งขันเอเชียนบีชเกมส์ ครั้งที่ 5 จัดขึ้นที่เมืองดานัง ประเทศเวียดนาม 

การแข่งขันในครั้งนี้จะเป็นครั้งที่สองสำหรับประเทศเวียดนามในการเป็นเจ้าภาพการแข่งขันระดับเอเชีย ภายหลังจากที่ฮานอย ได้จัดมหกรรมกีฬาเอเชียนอินดอร์เกมส์หนึ่งครั้ง(ค.ศ. 2009) และ ซีเกมส์หนึ่งครั้ง(ค.ศ. 2003) อย่างไรก็ตาม มหกรรมกีฬานี้จะถือเป็นรายการแรกที่ไม่ได้จัดขึ้นที่ฮานอย

 สนามแข่งขัน 
 ชื่อ ชนิดกีฬา สวนสาธารณะทะเลตะวันออก ฟุตบอล, กาบัดดี, ฟิตเนส, บาสเกตบอล 3x3, โปโลน้ำ, มวยไทย, ศิลปะการต่อสู้เวียดนาม,  มวยปล้ำ, แซมโบ, ยิวยิตสู, คูราช, โววีนัม, ปันจักสีลัต, ว่ายน้ำมาราธอน, Coastal Rowing, พิธีเปิด และพิธีปิด เฟืองจางแอเรีย เตะลูกขนไก่, เปตอง หมีเค วอลเลย์บอล, แฮนด์บอล, เซปักตะกร้อ เซินถวี กรีฑา, วู้ดบอล

 ชนิดกีฬา 
 
 กีฬาทางน้ำ
 
 
 
 
 
  
 
 
 
 
 
 
  
 
 
 
 
 
 

ประเทศที่เข้าร่วมการแข่งขัน

 สรุปเหรียญ
# ไทป์ทู
ดีทูบี ไทป์ทู  เป็นอัลบั้มเพลงลำดับที่ 2 ของวงดีทูบี ภายใต้สังกัด อาร์เอส โปรโมชั่น ออกจำหน่ายในปี พ.ศ. 2546

 รายชื่อเพลง 

 จะโกหกกันไปถึงไหน
 อยากให้เธอกัด
 หึง
 แค่เพื่อนเก่า
 อ๊ะ..อาว
 ที่ดูว่าผมหยิ่ง ที่จริงน่ะผมอาย
 เพื่อนพระเอก
 ผู้ร้ายปากไม่แข็ง
 รักก็ได้ ไม่รักก็ได้
 ของขวัญในวันแพ้

 สมาชิกในวง 

 อภิเชษฐ์ กิตติกรเจริญ (บิ๊ก)
 วรเวช ดานุวงศ์ (แดน)
 กวี ตันจรารักษ์ (บีม)
# ต้นคริสต์มาส (แก้ความกำกวม)
ต้นคริสต์มาส อาจหมายถึง
 คริสต์มาส หรือ พอยเซตเทีย ไม้ดอกชนิดหนึ่ง มีดอกสีแดง
 ต้นคริสต์มาส ต้นไม้ที่ใช้ประดับในวันคริสต์มาส
# เจษฎา จิตสวัสดิ์
เจษฎา จิตสวัสดิ์  อดีตนักฟุตบอลทีมชาติไทย เป็นชาวกรุงเทพมหานครโดยกำเนิด เคยเป็นหัวหน้าผู้ฝึกสอนของบางปะอิน อยุธยา, อุดรธานี และอยุธยา ยูไนเต็ด

ประวัติ
เจษฎา จิตสวัสดิ์ เกิดเมื่อวันที่ 5 สิงหาคม พ.ศ. 2523 ที่จังหวัดกรุงเทพมหานคร เริ่มเล่นฟุตบอลที่โรงเรียนลำสาลีโดยมี อ.บุญเรือง ศิลาธุลี เป็นผู้ฝึกสอน จบการศึกษาระดับชั้นมัธยมศึกษาตอนปลายจากโรงเรียนเทพศิรินทร์ โดยเป็นหนึ่งในทีมที่คว้าแชมป์จตุรมิตร ในปี 2540 โดยเริ่มเล่นฟุตบอลในตำแหน่งกองกลางตัวรับ ก่อนจะย้ายมาเล่นกองหลังตัวกลางสมัย ม. 5 ตอนเล่นให้กับโรงเรียนเทพศิรินทร์

ผลงานระดับทีมชาติได้แชมป์ซีเกมส์ 2 สมัย, ไทเกอร์คัพ 1 สมัย, มหาลัยอาเซียน 1 สมัย และอันดับ 4 เอเชี่ยนเกม
เคยได้แชมป์ไทยลีก 1 สมัยในฤดูกาล 2547/48 กับสโมสรฟุตบอลพนักงานยาสูบ (ซึ่งปัจจุบันคือ ทีทีเอ็ม สมุทรสาคร) ก่อนจะย้ายจากทีทีเอ็ม สมุทรสาคร มาเล่นให้กับสโมสรฟุตบอลเมืองทอง ยูไนเต็ด

เมื่อ พฤศจิกายน พ.ศ. 2551 และรับตำแหน่งกัปตันทีม ได้รับรางวัลกองหลังยอดเยี่ยมไทยพรีเมียร์ลีกประจำฤดูกาล 2552
ม.ค. 2554 ย้ายจากสโมสรฟุตบอลเมืองทอง ยูไนเต็ด มาเล่นให้กับ บีอีซี เทโรศาสน 
ปีพุทธศักราช 2559 กัปตันเจษ ได้มาร่วมทัพโลมามหาภัย พัทยา ยูไนเต็ด จนเมื่อวันที่ 29 พฤษภาคม 2559 มีลอช ยอกซิช กุนซือทีมได้ประกาศลาออกจากตำแหน่ง ทางบอร์ดบริหารสโมสรได้แต่งตั้ง "กัปตันเจษ" ขึ้นเป็นหัวหน้าผู้ฝึกสอนชั่วคราว ซึ่งถือเป็นครั้งแรกสำหรับการคุมทีมของเขา

เกียรติยศ
 แชมป์ไทยแลนด์ ดิวิชั่น 1 ปี 2543 กับสโมสรโรงงานยาสูบ (ปัจจุบันคือ ทีทีเอ็ม พิจิตร)
 แชมป์ไทยแลนด์พรีเมียร์ลีก 2547/48 กับสโมสรโรงงานยาสูบ
 แชมป์ไทยแลนด์พรีเมียร์ลีก 2552, 2553 กับสโมสรฟุตบอลเมืองทอง ยูไนเต็ด
# ท็อปออฟเดอะป็อปส์
ท็อปออฟเดอะป็อปส์ (Top of the Pops) หรือเรียกย่อๆว่า TOTP เป็นรายการชาร์ตเพลงในอังกฤษออกฉายครั้งแรกทางช่องบีบีซี ตั้งแต่ 1 มกราคม ค.ศ. 1964 จนออกอากาศในตอนสุดท้ายเมื่อวันที่ 30 กรกฎาคม ค.ศ.  2006 โดยรายการในแต่ละสัปดาห์จะมีการแสดงของศิลปินที่มียอดขายดีที่สุดประจำสัปดาห์ กับการรายงานผลซิงเกิลประจำสัปดาห์นั้น นอกจากนั้นจะมีรายการตอนพิเศษในวันคริสต์มาสที่จะเป็นสุดยอดซิงเกิลขายดีประจำปี

 แหล่งข้อมูลอื่น 
http://www.bbc.co.uk/totp
http://www.imdb.com/title/tt0139803/
http://www.tv.com/show/8566/summary.html
# สนามแข่งขันในโอลิมปิกและพาราลิมปิกฤดูร้อน 2012
สนามแข่งขันในโอลิมปิกฤดูร้อน 2012 และพาราลิมปิก 2012 เป็นสนามแข่งขันกีฬาต่างๆ ทั้งหมดที่ใช้ในการแข่งขันโอลิมปิกฤดูร้อนครั้งที่ 20 หรือโอลิมปิกฤดูร้อน 2012 ที่ กรุงลอนดอน ประเทศอังกฤษ

 โอลิมปิก พาร์ค (Olympic park) 

ลำดับสนามแข่งขันกีฬาที่แข่งความจุ (คน) 1  สนามกีฬาโอลิมปิก (ลอนดอน) -80,000 2 ศูนย์กีฬาทางน้ำ  (Aquatics Centre) ว่ายน้ำ,กระโดดน้ำ,ระบำใต้น้ำ17,500 3 เวโลพาร์ค (VeloPark)จักรยาน(บีเอ็มเอ็กซ์,เสือภูเขา)6,000 4 ค็อปเปอร์บ็อกซ์  (Copper Box)ฟันดาบ และปัญจกีฬาสมัยใหม่ 7,000 5 ริเวอร์แบงก์ อารีน่า (Riverbank Arena)ฮอกกี้ 15,000 6 บาสเกตบอล อารีน่า (Basketball Arena)บาสเกตบอล 12,000

 ลอนดอน 

ลำดับสนามแข่งขันกีฬาที่แข่งความจุ (คน) 1 ศูนย์จัดแสดงนิทรรศการเอิร์ล คอร์ท(Earls Court Exhibition Centre)วอลเลย์บอลในร่ม 15,000 2 เอ็กซ์เซล (ExCel)มวยสากลสมัครเล่น ฟันดาบ ยูโด และเทเบิลเทนนิส5,000 - 10,000	 3 กรีนวิช พาร์ค (Greenwich Park)ปัญจกีฬาสมัยใหม่(ขี่ม้า, วิ่งแข่ง, ยิงปืน)),ขี่ม้า23,000 4 (Horse Guards Parade) วอลเลย์บอลชายหาด15,000 5 ไฮด์ปาร์ค (Hyde Park)ไตรกีฬา3,000 6 (Lord's Cricket Ground)ยิงธนู ประมาณ 6,500 7 นอร์ท กรีนวิช อารีน่า (North Greenwich Arena)ยิมนาสติก(ลีลา,แทรมโพลีน) บาสเกตบอล(รอบชิงชนะเลิศ) 20,000 8 (The Royal Artillery Barracks)ยิงปืน7,500 9 เวมบลีย์ อารีน่า (Wembley Arena)แบดมินตัน6,000 10 สนามกีฬาเวมบลีย์ (Wembley Stadium)ฟุตบอล(รอบชิงชนะเลิศ)90,000 11 วิมเบิลดัน (Wimbledon)--

 สนามแข่งขันนอกกรุงลอนดอน 

ลำดับสนามแข่งขันกีฬาที่แข่งความจุ (คน)ที่ตั้ง 1 สนามกีฬาซิตีออฟคอเวนทรี (City of Coventry Stadium)ฟุตบอล32,500คอเวนทรี,อังกฤษ 2 (Eton Dorney)แคนู(สปรินต์) 30,000- 3 (Hadleigh Farm, Essex)จักรยานเสือภูเขา20,000เอสเซ็กซ์,อังกฤษ 4 แฮมป์เด็นปาร์ก (Hampden Park)ฟุตบอล52,000กลาสโกว์,สกอตแลนด์  5 มิลเลนเนียม สเตเดียม (Millennium Stadium)ฟุตบอล74,600คาร์ดิฟฟ์,เวลส์ 6 โอลด์แทรฟฟอร์ด (Old Trafford)ฟุตบอล76,000เซอร์แมตต์บัสบี้เวย์,โอลด์แทรฟฟอร์ด,แมนเชสเตอร์,สหราชอาณาจักร 7 (Lee Valley White Water Centre)แคนู(สลาลม)12,000- 8 เซนต์เจมส์ปาร์ก (St James' Park)ฟุตบอล52,409นิวคาสเซิล,อังกฤษ 9 (Weymouth and Portland)เรือใบ4,600-
# ว่านน้ำ
ว่านน้ำ เป็นพืชสมุนไพรที่มีพลังร้อน มีลำต้นเป็นเหง้าอยู่ใต้ดินเป็นแท่งค่อนข้างแบน  ใบมีลักษณะแข็งตั้งตรง   ปลายใบจะแหลม ใบเรียงสลับกันซ้ายขวาเป็นแผง  
ดอกมีสีเขียวขนาดเล็กจะออกดอกเป็นช่อ มีจำนวนมากอัดกันแน่นเป็นแท่งรูปทรงกระบอก   ชอบขึ้นตามที่น้ำขัง หรือที่ชื้นแฉะส่วนที่นำมาใช้ประโยชน์ได้เช่น
 ราก ถ้านำมารับประทานมากๆ จะทำให้อาเจียน แต่ว่ามีกลิ่นหอม รับประทานน้อยๆ  สามารถใช้เป็นยาแก้ปวดท้อง  บำรุงธาตุ แก้จุก ขับลมในลำไส้ ปรุงลงในยาขมต่างๆ ทำให้ระงับอาการปวดท้องได้เพราะในว่านน้ำมีสารชนิดหนึ่งเรียกว่า อาโกริน  ที่มีรสขมและแอลคาลอยด์ คาลาไมท์ เป็นยาแก้บิด เป็นยารักษาบิดของเด็ก (คือมูกเลือด) และหวัดลงคอ (หลอดลมอักเสบ) ได้เป็นอย่างดี เป็นยาขับเสมหะอย่างดี  และรากยังใช้เป็นยาเบื่อแมลงต่างๆ เช่น แมลงวัน  เป็นยาแก้เส้นกระตุก แก้หืด ขับเสมหะ แก้ปวดศีรษะ  แก้ปวดกล้ามและข้อ แก้โรคผิวหนัง 
 เหง้า นำมาใช้ขับลม แก้ท้องอืด ท้องเฟ้อ แก้โรคผิวหนัง เป็นยาหอมได้ 
 น้ำมันหอมระเหยจากต้น  สามารถแก้โรคชัก เป็นยาขมหอม ขับแก๊สในท้อง ทำให้เจริญอาหาร ช่วยการย่อยอาหารได้ดี
นอกจากนี้ว่านน้ำยังมีสรรพคุณ ในการช่วยเสริมสร้างสติปัญญาและช่วยพัฒนาความจำให้มีความจำดี ใช้เป็นยาอายุวัฒนะ  อีกทั้งช่วยให้นมมารดาบริสุทธิ์  
ในตำราของอินเดีย ใช้ว่านน้ำผสมกับยารักษาโรค รักษาเกี่ยวกับโรคสมอง ท้องร่วง โรคตา แก้หอบหืด โรคเกี่ยวกับระบบทางเดินหายใจ เป็นต้น

 วิธีการปลูกและดูแลรักษา 

ว่านน้ำปลูกได้ดีในที่ชื้นแฉะ มีน้ำท่วม ริมบ่อน้ำ ปลูกโดยการตัดต้นพันธุ์หรือเหง้าให้มีข้ออย่างน้อย 1 ข้อ ปักชำในกระบะทรายก่อน พอเริ่มงอกจึงย้ายไปปลูก หรือนำท่อนพันธุ์ไปปักประมาณ 1 สัปดาห์ จะเป็นใบอ่อนแตกออกมา ขยายพันธุ์โดยการแตกหน่อ

ส่วนการดูแลรักษา ว่านน้ำเป็นพืชที่ชอบแสงแดดรำไร เจริญเติบโตได้ดีในฤดูฝน เมื่อเข้าปลายฤดูฝนเหง้าจะเริ่มมีใบแห้ง เริ่มจากเหง้าข้อที่ 1 ไปเรื่อยๆ  ถ้าขาดน้ำในช่วงนี้เป็นเวลานาน เหง้าอาจจะแห้งตายได้แต่ถ้ามีน้ำอยู่ เหง้าก็ยังคงสดอยู่และแตกรากและใบใหม่ต่อไป

 สรรพคุณ 

 รักษาอาการปวดฟัน  เลือดออกตามไรฟัน  โดยใช้เหง้าแห้งนำไปบดให้เป็นผงละเอียด  ใช้ทา
 รักษาอาการท้องอืด  อาหารไม่ย่อย  โดยใช้เหง้าแห้ง  เมล็ดที่แก่ของหัวผักกาดขาว  ซิ่งเข็ก  และ หัวแห้วหมู  นำมาผสมกันแล้วนำไปต้มน้ำกิน
 รักษาอาการโรคบิด  ท้องเสียโดยใช้เหง้าแห้ง  บดเป็นผงละเอียด  ใช้กินกับน้ำสุกที่ทิ้งไว้ให้เย็นแล้ว  

 ข้อมูลทางคลินิก 

 ใช้รักษาอาการกระจกตาอักเสบ โดยใช้น้ำที่ต้มจากรากแห้ง นำมาใช้หยอดตาหรือใช้ล้างตา
 รักษาอาการลำไส้อักเสบ ใช้รากสดนำไปตากแห้ง  แล้วบรรจุเป็นแคปซูล  
 รักษาอาการอักเสบเรื้อรัง  ใช้ผงของราก นำไปบดแล้วบรรจุแคปซูล

 ข้อมูลทางเภสัชวิทยา 

 มีฤทธิ์ในการรักษาอาการชัก  
 มีฤทธิ์ต่อระบบกาย่อยอาหาร  
 มีฤทธิ์ระงับอาการไอและขับเสมหะ
 มีฤทธิ์ต่อระบบการหมุนเวียนของโลหิต  

 ประโยชน์จากน้ำมันว่านน้ำ 

แต่งกลิ่นเครื่องสำอางประเภทสบู่ น้ำหอม ครีม ผงซักฟอก และโลชั่นต่างๆ 

 ในทางวัฒนธรรม 
ชาวจีนภาคใต้ (ตอนใต้ของแม่น้ำแยงซี เช่น มณฑลเจ้อเจียง และเมืองเซึ่ยงไฮ้) ใช้กิ่งเฮียเฮียะกับใบว่านน้ำ แขวนประตูในช่วงเทศกาลไหว้บ๊ะจ่างเพื่อปัดเป่าวิญญาณร้าย
# เดอะ เนชั่น (แก้ความกำกวม)
__NOTOC__
เดอะ เนชั่น อาจจะหมายถึง

 สิ่งพิมพ์ 
 เนชั่นกรุ๊ป - บริษัทสื่อสารมวลชนแห่งหนึ่งของประเทศไทย ซึ่งหนังสือพิมพ์ เดอะ เนชั่น เป็นสิ่งพิมพ์หนึ่งในเครือ
 เดอะ เนชั่น (ประเทศไทย) (The Nation (Thailand)) - หนังสือพิมพ์รายวันภาษาอังกฤษของประเทศไทย 
 เดอะ เนชั่น (หนังสือพิมพ์) (The Nation (newspaper)) - หนังสือพิมพ์ภาษาอังกฤษในปากีสถาน 
 เดอะ เนชั่น (The Nation) - นิตยสารประจำสัปดาห์ของสหรัฐอเมริกาที่มีเนื้อหาด้านการเมืองและวัฒนธรรม ที่บรรยายว่าตัวเองว่าเป็นนิตยสารผู้นำของฝ่ายซ้าย
# เลิฟซีนส์ (อัลบั้ม)
บี้ เลิฟซีนส์  เป็นอัลบั้มเพลงลำดับที่ 1 ของบี้ เดอะสตาร์ จากค่ายเอ็กแซ็กท์ ภายใต้สังกัด จีเอ็มเอ็ม แกรมมี่ ออกจำหน่ายในเดือนกันยายน พ.ศ. 2549

 รายชื่อเพลง 
 I Need Somebody (อยากขอสักคน)
 ตัดใจไม่ไหว
 คุณผู้หญิงผมยาว
 ถ้าคืนนี้คุณนอนไม่หลับ
 อดห่วงไม่ไหว
 รหัสรัก
 สายไปไหม
 หยุดฉันที
 น้องพิเศษ
 เพียงสบตา
# แดร๊กคิวล่าแมน
แดร๊กคิวล่าแมน  เป็นตัวละครจากการ์ตูนเรื่องดราก้อนบอล (ปรากฏตัวครั้งแรกในหนังสือการ์ตูน เล่ม 9 ตอนที่ 99 ซึ่งถือเป็นเลขมงคลของไทย) ซึ่งเป็นแวมไพร์ดูดเลือด ที่เป็นนักมวยไทย และมีความสามารถในการแปลงกายเป็นค้างคาว แดร๊กคิวล่าแมนปรากฏตัวในการ์ตูนแอนิเมชันครั้งแรกที่ญี่ปุ่น ในวันพุธที่ 15 กรกฎาคม ค.ศ. 1987 โดยใช้ชื่อตอนว่า : Totsugeki! Warera Gonin no Senshi (We are the Five Warriors)

 ประวัติตามท้องเรื่อง 
แดร๊กคิวล่าแมน เคยชนะ คุริริน ในการประลองยุทธที่แม่เฒ่าหมอดูจัดขึ้น แต่ก็พ่ายแพ้การทำแท็คทีมระหว่าง "อูป้า" กับ"ปูอัล" ในศึกต่อมา โดยอูป้าได้ยืนกางแขนทำเครื่องหมายไม้กางเขนขู่ให้แดร๊กคิวล่าแมนได้หวาดกลัว และปูอัลได้แปลงกายเป็นมือขนาดใหญ่ตบแดร๊กคิวล่าแมนในร่างค้างคาวจนร่วงลงทะเลสาบข้างสนามประลองไปDRAGON BALL NAO  ซึ่งในหนังสือการ์ตูนฉบับลิขสิทธิ์ภาษาไทย "แดร๊กคิวล่าแมน" ร้องเพลง ออล~ไอ วอนน่าดู~ ขณะทำการไหว้ครูหนังสือการ์ตูน ดราก้อนบอล เล่ม 9 (สนพ. เนชั่น) ชื่อของ"แดร๊กคิวล่าแมน" ดัดแปลงมาจากตัวละครนิยายเรื่อง "แดร๊กคูล่า" ของบราม สโตกเกอร์

 การปรากฏตัวในสื่ออื่น 
แดร๊กคิวล่าแมน เป็นตัวละครในการ์ดเกม "ดราก้อนบอลซูเปอร์การ์ดเกม" ภาคภาษาไทย เวอร์ชัน 4 ซึ่งมีรหัสการ์ดคือ DB-402 และเวอร์ชันสเปเชียล ซึ่งมีรหัสการ์ดคือ DB-235 โดยทั้งสองเวอร์ชันนี้อยู่ในสังกัดฝ่ายอธรรม รวมทั้งมีการจัดทำเป็นเวอร์ชันภาษาอังกฤษซึ่งมีรหัสการ์ดคือ FWA-153 และจัดอยู่ในการ์ดวอริเออร์DRACULA MAN 

 แนวคิดการสร้างตัวละคร 

 การตอบรับ
# โช อิน-ซ็อง
โช อิน-ซ็อง (เกิด 28 กรกฎาคม ค.ศ. 1981) เป็นนักแสดงชาวเกาหลีใต้ เป็นที่รู้จักอย่างดีจากบทนำในละครโทรทัศน์เรื่อง รักสุดใจฝากไว้ที่บาหลี (2004), สายลมรักในฤดูหนาว (2013), ถ้ารักกัน...มันก็โอเค (2014) และเว็บซีรีส์เรื่อง มูวิง (2023) รวมถึงภาพยนตร์เรื่อง คนแรกของหัวใจ คนสุดท้ายของชีวิต (2003), อหังการลูกผู้ชายหักดิบ (2006), อำนาจ ราคะ ใครจะหยุดได้ (2008), อัยการโคตรอหังการ (2017) และ มหาศึกพิทักษ์อันซี (2018)

 ชีวิตช่วงแรก 
โช อิน-ซ็อง เกิดและเติบโตในเขตคังดง กรุงโซล เขาศึกษาต่อที่มหาวิทยาลัยชุนนัมเทคโน สาขาโมเดลลิ่งและการจัดการอีเวนต์ ก่อนจะย้ายไปศึกษาต่อที่มหาวิทยาลัยดงกุก สาขาการละครและภาพยนตร์ แต่ถูกเชิญออกในปี 2007 เนื่องจากเวลาเข้าเรียนไม่เพียงพอ

 ผลงานการแสดง 
 ภาพยนตร์ 
 ปี ชื่อ บทบาท  2002  Public Toilet  โช  2003  Madeleine  คัง จี-ซุก   คนแรกของหัวใจ คนสุดท้ายของชีวิต โอ ซัง-มิน Love Impossible  คิม ช็อล-ซู 2006  อหังการลูกผู้ชายหักดิบ  คิม บย็อง-ดู  2008  อำนาจ ราคะ ใครจะหยุดได้  ฮง-ริม  2017  The King  พัก แท-ซู  Love Jo. Right Now ตนเอง (เสียง) 2018  มหาศึกพิทักษ์อันซี ยัง มันชุน   2021  Escape from Mogadishu  คัง แด-จิน 2023 อหังการ์ทีมปล้นประดาน้ำ สิบเอกกว็อน scope="row" Hopeซ็อง-กี

 ละครโทรทัศน์ 
 ปี ชื่อ บทบาท หมายเหตุ 1999  Jump    2000  School 3  คิม ซ็อก-จู   New Nonstop  โช อิน-ซ็อง ตอนที่ 169, 177–468  2001  Drama City – "Love Me Tender"   จุน-โฮ  Drama City – "Like a Pure Comic"   คิม ช็อง-ฮย็อน   Piano  อี กย็อง-โฮ   2002  Daemang ("Great Ambition")  ย็อง อี ซู รับเชิญ (ตอนที่ 1)  Shoot for the Stars  กู ซ็อง-แท    2003  Hey Hey Hey  โช อิน-ซ็อง ตอนที่ 39 2004  รักสุดใจฝากไว้ที่บาหลี  ช็อง แจ-มิน  2005  ฝืนลิขิตรัก  โก อึน-ซ็อบ  2013  สายลมรักในฤดูหนาว  โอซู 2014  ถ้ารักกัน...มันก็โอเค  ชัง แจ-ย็อล 2016  แก๊งคุณยายกับชีวิตอลหม่าน  ซอ ย็อน-ฮา รับเชิญ 

 เว็บซีรีส์ 
+ การแสดงเว็บซีรีส์ ปี ชื่อ บทบาทอังกฤษเกาหลี 2023มูวิง무빙 คิม ดู-ชิก 

 รายการโทรทัศน์ 
 ปี ชื่อ บทบาท หมายเหตุ  2021–2023 Unexpected Business  พิธีกร  กับชา แท-ฮย็อน – ฤดูกาลที่ 1–3 

 มิวสิกวิดีโอ 
 ปี ชื่อ ศิลปิน  2000  "She's Leaving Me"    ชิน ซึง-ฮุน  "Now"  ฟิงเคิล  2002  "Sad Love"    จี.โอ.ดี "You Don't Know"  "Fool"  2012  "Love"   คิม ซี
# ชลิตา เฟื่องอารมย์
ชลิตา เฟื่องอารมย์ (เกิด 5 ตุลาคม พ.ศ. 2519) ชื่อเล่น แนน เป็นนักแสดงและพิธีกรชาวไทย เป็นบุตรสาวของ ชลิต เฟื่องอารมย์และเป็นพี่สาวของ วรฤทธิ์ เฟื่องอารมย์ ปัจจุบันทำงานด้านเบื้องหลังการบันเทิง

ประวัติ
ชลิตา เฟื่องอารมย์ ชื่อเล่น แนน เกิด 5 ตุลาคม พ.ศ. 2519 เป็นนักแสดงและพิธีกร เป็นบุตรสาวของ ชลิต เฟื่องอารมย์ และเป็นพี่สาวของ วรฤทธิ์ เฟื่องอารมย์ ปัจจุบันทำงานด้านเบื้องหลังการบันเทิง 

ด้านชีวิตครอบครัวสมรสกับ ธนวัต ดุษฎีวิจัย นักธุรกิจ เมื่อวันอาทิตย์ที่ 25 มีนาคม พ.ศ. 2555

ปัจจุบัน มีบุตรแล้ว บุตรชาย ชื่อ น้องธัชช คลอดเมื่อวันที่ 24 มกราคม พ.ศ. 2559

การศึกษา
ชลิตาจบการศึกษาระดับมัธยมศึกษาตอนต้นที่โรงเรียนสาธิต มศว ประสานมิตร จากนั้นจึงเข้าเรียนที่โรงเรียนเตรียมอุดมศึกษา และจบปริญญาตรีคณะนิเทศศาสตร์ จุฬาลงกรณ์มหาวิทยาลัย ปัจจุบันศึกษาปริญญาโท คณะรัฐศาสตร์ วิชายุโรปศึกษา จุฬาลงกรณ์มหาวิทยาลัย

 ผลงาน 
 ละครโทรทัศน์ 
 พ.ศ.  เรื่อง  รับบท  ออกอากาศ 2538  ผู้กองยอดรัก ผู้กองฉวีผ่อง  ช่อง 9 ปิงรักเธอให้ได้ภายใน 3 วัน  2539  รักสับหลีก แจ๋ม  ช่อง 3 สาบนรสิงห์ ปดิวรดา/ศุภธิดา  ช่อง 5 2540  โรงแรมผี ปัทมา / สารภี  ช่อง 9 2541  สามหนุ่มเนื้อทอง ลำเภา  ช่อง 3 บ้านไร่เรือนรัก บรรพตี (น้องเอิง) ขอโทษทีขอเป็นฮีโร่  2542  ชื่นชีวานาวี พีชานิกา (หนูอี๊ด) 2543  เพลงผีบอก ภัสสร  ช่อง 5 2544  ขมิ้นกับปูน ปวีณา ธรรมคุณ  ช่อง 3 เส้นสายลายรัก ลูกขวัญ 2545  หนี้แค้นแสนรัก ธาริณี 2546  กิเลสมาร ระตี 2547  เจ้าสาวสลัม หม่อมราชวงศ์หญิงจิตาภา 2550  สืบลับรหัสรัก พรรณราย 2562  Club Friday the Series 11 "รักไม่ได้ออกอากาศ" ตอน คนไม่ควรรัก จ๋า  จีเอ็มเอ็ม 25 2567  ''Affair รักเล่นกล  ขวัญ  ช่องวัน 312568เปิดเทอมใหม่ หัวใจหัดรัก Boys In Love ครูปรางจีเอ็มเอ็ม 25,อ้ายฉีอี้

 ละครของโรงเรียน 
2551 ละครฟื้นฟูศีลธรรมโลก : เรื่อง โรงเรียนหลังเขา รับบทเป็น ครูไก่ นักแสดงร่วมกับ พรชิตา ณ สงขลา

 พิธีกร 
หนูดีมีเรื่องเล่า
แวะเที่ยววันจันทร์
วิถีชาวบ้าน
สเปเชียลติงส์
Gmm news (ข่าวเที่ยง)

 มิวสิควีดิโอ 
2535 แม่เจ้าประคุณทูนหัว  ของ นีโน่ เมทนี บุรณศิริ อัลบั้ม นีโน่คัมแบ็ก
2543 รักเดียวใจเดียว ของ เสือ ธนพล อินทฤทธิ์ อัลบั้ม คนใช้ชีวิต

 รางวัล 
 รางวัลเมขลา ครั้งที่ 16 ผู้แสดงนำหญิงดีเด่น จากละครเรื่อง สาบนรสิงห์
# บิดพิภพ ทะลุโลก
บิดพิภพ ทะลุโลก เป็นภาพยนตร์ไทยโดย บริษัท กลองชัยภาพยนตร์ จำกัด ออกฉายในประเทศไทยเมื่อวันพฤหัสบดีที่ 29 ตุลาคม พ.ศ. 2552http://www.siamzone.com/movie/m/5603 กำกับโดยเปลว ศิริสุวรรณ และกำกับเทคนิคพิเศษโดยภาคภูมิ สุวัติพานิช นำแสดงโดยคะซุกิ ยะโนะ, ด.ช.นราธิษณ์ น้ำค้าง และ ด.ญ.พิมพ์ ปวีณ์ เป็นภาพยนตร์เกี่ยวกับกลุ่มเด็กๆ ที่ออกเดินทางไปเข้าค่ายลูกเสือในแคมป์กลางป่า แล้วหลุดเข้ามิติกาลเวลาและต้องต่อสู้ผจญภัยกับงูยักษ์  ภาพยนตร์ทำรายได้ 0.2 ล้านบาทโอ้ลัลล้า รายได้รวมหนังไทย 2552 (+ อัปเดตโปรแกรมฉายปี 53)  deknang.com